stanford-oval/wikipedia huggingface dataset:
טוביה מרגלית
שירותו הצבאי

בתום לימודיו בתיכון, התחיל מרגלית את מסלול לימודי העתודה האקדמית. במסגרת העתודה למד בטכניון לתואר בהנדסת מכונות.
נכנס לחיל החימוש בתפקיד זוטר של מהנדס מכונות, מהנדס תכנון, בדרגת סמל. את תפקידי הקצונה התחיל כקצין טכני במפקדת קחש"ר, עיקר התמחותו היה בנשק כבד. לאחר מכן מונה לראש ענף נשק, בדרגת סגן-אלוף. מתוקף תפקידו זה היה אחראי על כל תחום הנשק הקל והכבד ועל תחומים נוספים הקשורים בעקיפין לנשק, כמו אמצעֵי כינון ותצפית. בהמשך מונה למפקד יחידת בחינה, שאחראית על בדיקת הציוד שצה"ל רכש לחיל היבשה הן מהתעשייה המקומית, הן מהתעשייה בחוץ לארץ והן מצבאות זרים, ועל הבטחת האיכות. לאחר מכן הועלה לדרגת אלוף-משנה ומונה לעוזר קחש"ר.
במש"א (מרכז שיקום ואחזקה) פיקד על מפעל שבנה את טנק המרכבה ועסק בשיקום של טנקים אחרים, על מפעלים של מערכות אלקטרואופטיות ושל נשק כבד. עבד בצוות תחת פיקודו של האלוף ישראל טל - טליק, בתכנון ופיתוח טנק המרכבה. בזמנו הגיע מש"א לשיא פריחתו והעסיק שלושת אלפים עובדים, רובם אזרחים. במהלך שירותו כמפקד מש"א פרצה מלחמת לבנון הראשונה. המפעל, לפחות בחלקו, נשאר לעבוד בשבת בהיתר. ב-1983 מונה לקצין חימוש ראשי והועלה לדרגת תת-אלוף - חובש הכיפה הראשון בצה"ל. ב-1985 פרש מצה"ל לאחר שלא הסכים עם החלטת הרמטכ"ל להעביר את חיל החימוש לפיקודו של ראש אגף אפסנאות (אג"א).
לאחר השירות הצבאי

לאחר השחרור כיהן בתפקיד ראש העמותה של חיל החימוש, במסגרת תפקידו הקים את אתר ההנצחה של החיל בנתניה. כמו כן, היה שותף בחברת "פלמר", אשר נותנת שיירותי ייעוץ והנדסה לתעשיית הגומי. בשנות ה-2000, פלמר רכשה את חברת תגל ביקנעם, ובה כיהן בתפקיד יושב ראש מועצת דירקטוריון פעיל.
כשהיה בן 79 נפטר טוביה מרגלית ממחלה קשה, והובא למנוחות בבית העלמין ירקון. השאיר אחריו את עליזה, רעייתו, את ארבעת ילדיהם ונכדים.
לארי מרפי

לורנס תומאס מרפי (באנגלית: Lawrence Thomas Murphy; נולד ב-8 במרץ 1961) הוא מגן הוקי קרח קנדי לשעבר. הוא שיחק למעלה מ-20 שנה בליגת ההוקי הלאומית עבור לוס אנג'לס קינגס, וושינגטון קפיטלס, מינסוטה נורת'סטארס, פיטסבורג פינגווינס, טורונטו מייפל ליפס ודטרויט רד וינגס.
הוא זכה פעמיים בשתי אליפויות רצופות בגביע סטנלי, הראשונה מבין שתיים הייתה עם פיטסבורג ב-1991 וב-1992; ולאחר מכן עם דטרויט ב-1997 וב-1998. הוא התקבל להיכל התהילה של ההוקי בשנת הזכאות הראשונה שלו.
כיום הוא משמש כאנליסט באולפן ופרשן במהלך משחקי חוץ עבור הרד וינגס ב"בולי ספורטס דטרויט".
קריירת משחק

בצעירותו, מרפי שיחק בטורניר פי-ווי הבינלאומי של קוויבק ב-1974 עם קבוצת ההוקי קרח לצעירים טורונטו שופסי.
לאחר קריירת נוער מדהימה עם פיטרבורו פיטס וייצג את קנדה באליפות העולם בהוקי קרח לצעירים 1980, מרפי נבחר במקום הרביעי הכללי בדראפט ה-NHL 1980 על ידי לוס אנג'לס קינגס. בעונת 1980-81 ב-NHL, הוא קבע שיאי NHL בכך שצבר הכי הרבה אסיסטים ונקודות בתור מגן טירון, עם 60 ו-76 בהתאמה. בסופו של דבר הוא הועבר לוושינגטון קפיטלס כנגד המגן בראיין אנגבלום וחלוץ האגף קן יוסטון בתחילת עונת 1983-84, מה שהתברר כהחלפה לא מוצלחת לטובת הקינגס בטווח הארוך בשל ההצלחה הממושכת של מרפי בליגה.
בקריירה בת 21 העונות שלו, מרפי שיחק בסופו של דבר בשש קבוצות NHL שונות. בנוסף לקינגס ולקפיטלס, הוא הצליח גם במדי מינסוטה נורת'סטארס, פיטסבורג פינגווינס, טורונטו מייפל ליפס ודטרויט רד וינגס.
ב-1995, לאחר שנבחר לקבוצת אולסטאר השנייה; מחוץ לעונה, הועבר מרפי לעיר הולדתו ליפס על ידי פינגווינס תמורת דמיטרי מירונוב ובחירת סיבוב שני. אוהדי ליפס שרקו בבוז למרפי, השחקן בעל השכר הגבוה ביותר בליפס, ללא רחם כשעיר לעזאזל על חוסר ההצלחה של הקבוצה. הוא הועבר לדטרויט לשיקולים עתידיים, והיה חלק בלתי נפרד משני גביעי סטנלי רצופים שלהם ב-1997 ו-1998. בפלייאוף 1998, הוא השווה את שיאו של פול קופי עבור הכי הרבה שערים בחיסרון מספרי שהבקיע מגן בפלייאוף – שני שערים.
כאשר מרפי פרש לאחר עונת 2000-01 1,615 משחקי העונה הסדירה שלו עמדו כשיא של מספר המשחקים הרב ביותר בקריירה למגן; שיא שהוחזק בעבר על ידי טים הורטון. ב-2003-04, סקוט סטיבנס מניו ג'רזי דווילס הרים את הכפפה, וסיים את עונתו האחרונה עם 1,635 משחקים.
הוא היה בארבע קבוצות שזכו בגביע סטנלי במהלך העשור של שנות ה-90, שחקן ה-NHL היחיד שהשיג את ההישג הזה. הוא היה חלק משתי קבוצות ה-NHL היחידות שזכו בתארים רצופים במהלך העשור, פינגווינס ב-1991 ו-1992 ורד וינגס ב-1997 וב-1998.
בנוסף לאליפויות ה-NHL שלו, מרפי זכה גם בגביע הזיכרון עם פיטרבורו פיטס בשנת 1979. הפיטס הגיעו גם למשחק האליפות בשנה שלאחר מכן, אך הפסידו בהארכה.
ב-1987, מרפי היה חבר מפתח בנבחרת האליפות של קנדה בגביע קנדה. עם 6 אסיסטים, הוא וחברו לקבוצה ריי בורק הובילו בטורניר בקרב המגינים, שכלל את שער הארכה של מריו למיה במשחק השני בגמר מול ברית המועצות. לאחר מכן הוא כבש שער ושני אסיסטים במשחק השלישי המכריע, ואף שימש כפיתיון על ידי ויין גרצקי על שער הניצחון של למיה בטורניר.
הוא התקבל להיכל התהילה של ההוקי בשנת 2004. לאחר שסיים את הקריירה שלו עם 1,217 נקודות, מרפי כיום עומד במקום החמישי בקרב מגיני ה-NHL במספר הנקודות, לאחר ריי בורק, פול קופי, אל מקיניס ופיל האוזלי.
אחת ההצלחות הבולטות של מרפי הייתה "מזבלת מרפי". במהלך תקופתו עם פיטסבורג פינגווינס, מרפי היה משליך את הדסקית על הקרח על ידי הגבהתה גבוה מעל הקבוצה היריבה, כך שבסופו של דבר היא נעצרה לפני קו שער הקבוצה היריבה. בנוסף להרחקת הדסקית מאזור ההגנה בבטחה, הדבר לא גרם לקריאת אייסינג. "מזבלת מרפי" הוטבעה רשמית על ידי שדרן הפינגווינס מייק ליינג.
שידור

הוא היה פרשן חלופי עבור דטרויט רד וינגס במהלך טיולי כביש בחוף המערבי בפוקס ספורטס דטרויט, כממלא מקום של מיקי רדמונד. מ-2003 עד 2006, הוא חלק את תפקיד זה עם חברו לקבוצה לשעבר, פט ורביק. עם זאת, לאחר עונת 2006, ורביק עזב את עבודתו כשדרן כדי להיות סקאוט של הרד וינגס, ומרפי השתלט במשרה מלאה על טיולי כביש בחוף המערבי. בנוסף בשנת 2006, מרפי התחיל לתרום כאנליסט אולפן לפני משחקים, בתום משחקים והפסקות בהן הוא לא משדר. בעונת 2008, מרפי החל לשמש ככתב "בין-הספסלים" של פוקס ספורטס דטרויט כאשר מיקי רדמונד שידר במשחקי הבית ומילא את תפקידו כאשר עבר ניתוח להסרת גידול בריאה שלו. הוא גם הופיע מדי פעם ברשת ה-NHL, בתוכנית בשם NHL on the Fly. במרץ 2013, פוקס ספורטס דטרויט הודיעה כי הוא פוטר לאחר שנאמר לו שהם לא מרוצים מהרייטינג. ב-14 בפברואר 2019, הוכרז שמרפי חזר לקבוצה בפוקס ספורטס דטרויט באותו תפקיד לשארית עונת 2019, כשהוא מצטרף לכריס אוזגוד.
פרסים והישגים

ארבע זכיות בגביע סטנלי, פעמיים עם שתי קבוצות: 1991, 1992 (פינגווינס), 1997, 1998 (רד וינגס)
משחקי אולסטאר: 1994, 1996, 1999
קבוצת אולסטאר שנייה: 1987, 1993, 1995
התקבל להיכל התהילה של ההוקי בשנה הראשונה לזכאותו (2004)
שיאי NHL

הכי הרבה נקודות שצבר מגן טירון בעונה סדירה (76) 1981
הכי הרבה אסיסטים שצבר מגן טירון בעונה סדירה (60) 1981
הערות שוליים

↑  "Pee-Wee players who have reached NHL or WHA" (PDF). Quebec International Pee-Wee Hockey Tournament. 2018. נבדק ב-2019-01-11.
↑  Wharnsby, Tim (9 בנובמבר 2004). "Three of the greatest defencemen". The Globe and Mail. נבדק ב-12 ביולי 2018. Only Scott Stevens of the New Jersey Devils has played more games as a defenceman, 1,635, than Murphy's 1,615. {{cite news}}:  (עזרה)
↑   Murphy at Legends of Hockey/HHOF.
↑  Masisak, Corey (19 באפריל 2013). "8 Debate: Selanne ranks as all-time greatest No. 8". NHL.com. נבדק ב-12 ביולי 2018. {{cite web}}:  (עזרה)
↑  Malik, George (2008-02-28). "Mickey Redmond says he's doing well, though he'll have to endure chemotherapy". mlive (באנגלית). נבדק ב-2023-09-06.
↑  Lepore, Steve (2013-03-23). "FS Detroit fires Larry Murphy, citing 'ratings'". SBNation.com (באנגלית). נבדק ב-2023-09-06.
↑  Jr, Dave Bartkowiak (2013-03-23). "Report: Fox Sports Detroit fires Red Wings analyst Larry Murphy". WDIV (באנגלית). נבדק ב-2023-09-06.
↑  "Hall of Famer Larry Murphy returns to FOX Sports Detroit". Fox Sports Detroit. 14 בפברואר 2019. נבדק ב-14 בפברואר 2019. {{cite web}}:  (עזרה)
↑  Khan, Ansar (2013-09-09). "Former Red Wings goaltender Chris Osgood joins Fox Sports Detroit as game and studio analyst". Michigan Live (באנגלית). נבדק ב-2023-09-06.
↑  Khan, Ansar (2019-02-14). "Larry Murphy returns to FSD as Red Wings analyst". Michigan Live (באנגלית). נבדק ב-2023-09-06.
↑  Crawford, Kirkland. "Detroit Red Wings great Larry Murphy rehired by Fox Sports Detroit". Detroit Free Press (באנגלית אמריקאית). נבדק ב-2023-09-06.
↑  Jr, Dave Bartkowiak (2019-02-14). "Larry Murphy returns to Red Wings broadcast team, replaces Darren Eliot". WDIV (באנגלית). נבדק ב-2023-09-06.
דרמשטאדט 98

מועדון ספורט דרמשטאדט 98 (בגרמנית: SV Darmstadt 98) הוא מועדון כדורגל גרמני מהעיר דרמשטאדט שבגרמניה. המועדון משחק בליגת הבונדסליגה השנייה.
היסטוריה

המועדון נוסד בשנת 1898 ושיחק לאורך השנים בליגות אזוריות בגרמניה. עד שנת 1974 הליגה הגרמנית השנייה הייתה ליגה אזורית ובשנה זו נוסדה ליגה ארצית, והמועדון הצטרף לליגה זו בשנתה הראשונה. המועדון שיחק בליגה השנייה 4 עונות ברציפות מעונת 1974/1975 ועד עונת 1977/1978. בעונת 1975/1976 הגיע לשמינית גמר הגביע הגרמני והפסיד לקבוצת פ.צ. הומבורג.
בסוף עונת 1977/1978 עלה בפעם הראשונה לליגת העל של גרמניה. המועדון שיחק עונה אחת בליגת העל וירד לליגה השנייה. המועדון שיחק שנתיים בליגה השנייה. בעונת 1979/1980 הגיע לשמינית גמר הגביע והפסיד לקבוצת פ.צ. קלן.
בסוף עונת 1980/1981 עלה בפעם השנייה לליגת העל. המועדון שיחק עונה אחת בליגת העל וירד לליגה השנייה, שם שיחק 11 שנה ברציפות. בעונת 1982/1983 הגיע לשמינית גמר הגביע והפסיד לקבוצת בורוסיה דורטמונד. בעונת 1986/1987 הגיע לרבע גמר הגביע והפסיד לקבוצת המבורג. בעונת 1989/1990 הגיע לשמינית גמר הגביע והפסיד לקבוצת דיסבורג.
בסוף עונת 1992/1993 ירד מהליגה השנייה לליגה השלישית, שם שיחק 5 שנים ובסוף עונת 1997/1998 ירד לליגה הרביעית. המועדון שיחק עונה אחת בליגה הרביעית וחזר לליגה השלישית. המועדון שיחק לסירוגין בליגה השלישית ובליגה הרביעית עד עונת 2011/2012. בעונת 2001/2002 הגיע לשמינית גמר הגביע והפסיד לקבוצת שאלקה 04. המועדון שיחק ברציפות בליגה השלישית מעונת 2011/2012 ועד עונת 2013/2014 שבסופה עלה לליגה הגרמנית השנייה.
בסיום עונת 2014/15 ולאחר עונה אחת בליגה השנייה עלתה הקבוצה לראשונה זה 33 שנים לבונדסליגה. כעבור שנתיים ירדה הקבוצה חזרה לבונדסליגה השנייה.
בסיום עונת 2022/2023 שבה הקבוצה לבונדסליגה, אך בעונה שלאחר מכן נשרה לליגה השנייה.
סגל הקבוצה

נכון ל-5 בספטמבר 2024
שחקנים בולטים

ברזיל אלטון דה קוסטה
גרמניה קרל היינץ אמיג
גרמניה אובה הסה
גרמניה וילהלם הוקסהורן
סרביה ז'יבואין יושקיץ'
גרמניה ברונו לאבאדיה
גרמניה גרהרד קלפינגר
גרמניה יאן רוזנטל
הרפובליקה העממית של סין גו גואנגמינג
הישגים

הגביע הגרמני :
רבע גמר (1): 1986/1987
הערות שוליים

↑  Kader sv98
| --- | --- |
בקרת זהויות :  VIAF: 133176149   WorldCat (עם VIAF): 133176149
נודירבק אבדוסאטורוב

נודירבק אבדוסאטורוב (באוזבקית: Nodirbek Abdusattorov; נולד ב-18 בספטמבר 2004) הוא שחמטאי אוטודידקט אוזבקי מטשקנט בדרגת רב-אמן, ואלוף העולם המכהן בשחמט מהיר. נכון ליולי 2022, אבדוסאטורוב הוא השחמטאי האוזבסקי הראשון לפי מד כושר ובמקום ה־64 בעולם וה־4 בשחמטאים צעירים.
קריירה

אבדוסאטורוב נולד וגדל בטשקנט בירת אוזבקיסטן. בגיל 9 (בשנת 2012) החל להתפרסם לאחר שבמשחק בין-לאומי בטשקנט הביס שני רבי-אמנים כאשר ניצחונו הביא להשוואתו לרוסטם קסימג'אנוב. מנקודה זאת החל להתפרסם במהרה ממשחקים בין בני גילו ומבוגרים ממנו בסלובניה. באפריל 2015 קבע פיד"ה כי נודירבק קבע שיא חדש ל"מאה הצעירים" כאשר נכנס לרשימה בעודו רק בן 11.
בשנת 2019, בגיל 15 בלבד, סיים בתיקו עם מגנוס קרלסן, אלוף העולם בשחמט.
ב-29 בדצמבר 2021 זכה אבדוסאטורוב באליפות העולם בשחמט מהיר (אנ') שנערכה בוורשה, פולין, בגיל 17 בלבד. בטורניר זה הוא ניצח בין היתר את אלוף העולם המכהן מגנוס קרלסן, יאן נפומניאשצ'י, פביאנו קרואנה, בוריס גלפנד, לבון ארוניאן וויקטור מיכלבסקי. בתחרות עצמה זכה ב־9.5 נקודות מתוך 13 יחד עם עוד 3 שחקנים. לפי חוקי התחרות אם שני הראשונים סיימו עם אותה כמות נקודות, יערך משחק ביניהם. במשחק המכריע ניצח אבדוסאטורוב את יאן נפומניאשצ'י 1.5–0.5 וזכה בתחרות.
הוא השתתף באולימפיאדת השחמט 2022 בלוח הראשון של נבחרת אוזבקיסטן וזכה עם קבוצתו במדליית הזהב. תוצאותיו האישיות היו 7 ניצחונות, 3 תיקו והפסד אחד.
תחרות לדוגמה בה השתתף

גביע העולם בשחמט 2021
נודירבק אבדוסאטורוב באולימפיאדת השחמט

בין השנים 2022–2024 השתתף נודירבק אבדוסאטורוב ב-2 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
| 2022 | 1 | אוזבקיסטן | 2688 | 8.5 מ-11 | 7+ 3= 0- | 77.3 | 1 קבוצתי, 2 אישי |
| 2024 | 1 | אוזבקיסטן | 2766 | 9 מ-11 | 7+ 4= 0- | 87.8 | 3 קבוצתי, 2 אישי |
הערות שוליים

↑  בן 9 מביס שני רב-אמנים
↑  מדד פיד"ה - 100 הצעירים הגדולים
↑  דו קרב בין מגנוס קרלסן לנודירבק אבדוסטורוב
↑  •Press Office, Nodirbek Abdusattorov is the new World Rapid Chess Champion!, FIDE World Rapid and Blitz Chess Championships 2021, ‏2021-12-28 (באנגלית בריטית)
↑  יאן נפומניאשצ'י, מגנוס קרלסן, ופביאנו קרואנה.
↑  World Rapid Chess Championship 2021 - Open - ChessManager, www.chessmanager.com
↑  https://archive.chess-results.com/tnr653631.aspx?lan=1&art=20&fed=IND&flag=30
↑  https://chess-results.com/tnr967173.aspx?lan=1&art=20&fed=IND&flag=30&SelMnr=2
ערך זה הוא קצרמרבנושא שחמטאים ובנושא אוזבקיסטן. אתם מוזמנים לתרום לוויקיפדיה ו.
אצטדיון טויוטה

| --- | --- |


 שמות קודמים:  קומפלקס פריסקו לכדורגל ולבידור (2004–2005)   פיצה האט פארק (2005–2012)   אצטדיון מועדון הכדורגל דאלאס (2012–2013)
 כתובת:  דרך גביע העולם 9200‏ (World Cup Way ‏9200)
 מיקום:  ארצות הברית פריסקו, טקסס, ארצות הברית
 קואורדינטות:  33°09′16″N 96°50′07″W﻿ / ﻿33.154458333333°N 96.835158333333°W﻿ / 33.154458333333; -96.835158333333
 אבן יסוד:  18 בפברואר 2004
 תקופת הפעילות:  6 באוגוסט 2005 – הווה (19 שנים)
 עלות הבנייה:  80 מיליון דולר
 בעלים:  פריסקו 
 משטח:  דשא
 אדריכל:  HKS 
 קבוצות:  דאלאס (2005–הווה)
 מושבים:  20,500
 ממדי משטח:  107 68 מטר
 www.fcdallas.com/stadium/
 he
 
אצטדיון טויוטה (אנגלית Toyota Stadium) הוא אצטדיון כדורגל הממוקם בעיר פריסקו, פרבר של דאלאס שבטקסס, ומשמש כמגרשה הביתה של קבוצה ה-MLS,‏ דאלאס. האצטדיון מכיל 20,500 מקומות ישיבה, ובנייתו הסתיימה בשנת 2005. זכויות שיום האצטדיון שייכות לחברת טויוטה.
היסטוריה

בנייתו של האצטדיון הסתכמה בכ-80 מיליון דולר, והוא נחנך ב-6 באוגוסט 2005 במשחק בין מועדון הכדורגל דאלאס ובין הניו יורק מטרוסטארס, משחק שהסתיים בתוצאת תיקו 2-2. כמו אצטדיוני כדורגל רבים בארצות הברית, גם אצטדיון זה, על אף שהוא מיועד בעיקר לכדורגל, נבנה על מנת שיקויימו בו גם קונצרטים מוזיקליים וכן משחקי כדורגל של בתי ספר מקומיים. באצטדיון ישנן 18 סוויטות לאח"מים.
האצטדיון ארח את גמר גביע ה-MLS לשנת 2005, משחק בו ניצחה הלוס אנג'לס גלאקסי את הניו אינגלנד רבולושן בתוצאה 1-0 לאחר הארכה. האצטדיון ארח גם את הגמר שנערך שנה לאחר מכן, בו הפסידה ניו אינגלנד שוב, הפעם ליוסטון בבעיטות הכרעה לאחר 1-1 בתום הארכה.
כינוייו של האצטדיון הם PHP (שהן ראשי התיבות של השם באנגלית), הבקתה והתנור, שם הנובע מהטמפרטורה הגבוהה ששוררת בו בקיץ הטקסני. בין השנים 2005 עד 2012 זכויות השיום היו שייכות לחברת פיצה האט, לאחר מכן בשנת 2012 שונה השם ל-FC Dallas Stadium ומאז 2013 ועד היום, נקרא האצטדיון אצטדיון טויוטה.
מייקל או'קיף

| --- | --- |
אין תמונה חופשית
 לידה:  24 באפריל 1955 (בן 69) מאונט ורנון, ארצות הברית 
 מדינה:  ארצות הברית 
 תקופת הפעילות:  מ-1974 
 מקום לימודים:  האקדמיה האמריקאית לאמנויות הדרמה (1974)  אוניברסיטת ניו יורק  בנינגטון קולג'  תיכון ממארונק 
 בן או בת זוג:  Emily Donahoe (2011–?) 
 פרסים והוקרה:  פרס עולם התיאטרון (1982) 
 http://www.michaelokeefe.com/
 פרופיל ב-IMDb
 
מייקל ריימונד או'קיף (באנגלית: Michael Raymond O'Keefe; נולד ב-24 באפריל 1955) הוא שחקן קולנוע אמריקאי מועמד פרס אוסקר לשחקן המשנה הטוב ביותר ופרס גלובוס הזהב לשנת 1980 על תפקידו בסרט "טייס שב הביתה".
ביוגרפיה

או'קיף נולד בעיר מאונט ורנון שבניו יורק, הגדול מבין שבעה אחים במשפחה קתולית אירית. למד ב"אקדמיה האמריקאית לאומנות דרמה" וב"אוניברסיטת ניו יורק".
תפקידו השני של א'וקיף היה כבן מיצ'ום, בנו של טייס המארינס הקשוח בול מיצ'ום (רוברט דובאל) בסרט "טייס שב הביתה", תפקיד אשר העניק לו מועמדויות לפרס אוסקר לשחקן המשנה הטוב ביותר ופרס גלובוס הזהב בשנת 1980 בה שיחק גם בתור דני נונן בקומדיית הגולף "מהומה במועדון".
או'קיף הופיע לצידו של ג'ק ניקולסון בתור בנו בדרמה התקופתית "עשבי פרא", או'קיף הופיע לצד ניקולסון פעם נוספת בסרט "שבועה". ב-1996 שיחק בסרטו של רוב ריינר "פסק דין".
ב-2002 הופיע בקומדיה "חתיכה של הפתעה" בתור ריצ'רד אביה של ג'סיקה ספנסר (רייצ'ל מקאדמס/ רוב שניידר).
הוא הופיע בדרמות "מייקל קלייטון" בתור עורך הדין בארי גריסום ו"נהר קפוא" בתור השוטר פינרטי החוקר את ריי אדי (מליסה לאו) לגבי מקרה רצח בשמורת אינדיאנים קפואה.
א'וקיף היה נשוי במשך שמונה שנים לזמרת בוני רייט.
פילמוגרפיה > קולנוע

טייס שב הביתה (1979)
מהומה במועדון (1980)
עשבי פרא (1987)
נערה נבגדת (1990)
שלוש משאלות (1995)
פסק דין (1996)
שבועה (2001)
בית משפחת גלאס (2001)
חתיכה של הפתעה (2002)
פשע באמריקה (2007)
אהבה מסוכנת (2007)
מייקל קלייטון (2007)
נהר קפוא (2008)
American Violet‏ (2008)
מרדף 3000 (2010)
ההמתנה (2013)
עין בשמיים (2015)
פתאום משפחה (2018)
דברים ששמענו וראינו (2021)
שתי אהבות אמת (2023)
פילמוגרפיה > טלוויזיה

מ.א.ש (1974, 1977)
רוזאן (1993–1995)
מפעל חיים (1996–1997)
הבית הלבן (2001)
חוק וסדר (2001)
CSI: זירת הפשע (2003)
Defending Our Kids: The Julie Posey Story‏ (2003) – סרט טלוויזיה של Lifetime
נעלמים (2006)
המפענחת (2006)
האוס (2006)
להציל את גרייס (2007)
מחשבות פליליות (2007)
מספ7ים (2008)
אחים ואחיות (2008–2009)
הלוחשת לרוחות (2009)
גדולים מכדי להיכשל (2011) – סרט טלוויזיה של HBO
קינג ומקסוול (2013)
הומלנד (2014)
The Enemy Within‏ (2019)
לייקרס: קבוצה מנצחת (2022)
למען חיות הבר

| --- | --- |

 תחום:  מרפאה לחיות בר, הצלה ושיקום של חיות בר, הסברה וחינוך
 מדינה:  ישראל
 מקום פעילות:  מושב אלישמע
 מייסדים:  אביהוא שרווד
 מנכ"ל:  שלמה שרווד
 תקופת הפעילות:  2018–הווה (כ־7 שנים)
 אתר "למען חיות הבר"
 
למען חיות הבר היא עמותה ללא מטרות רווח שהוקמה ב-2018 על ידי אביהוא שרווד. מטרת העמותה היא הצלה ושיקום של חיות בר במצוקה, והחזרתן לטבע במידת האפשר. כמו כן העמותה פועלת בתחום ההסברה והחינוך לשמירה על הטבע ועל בעלי החיים. העמותה מטפלת כל שנה באלפי חיות בר.
פעילות

העמותה פועלת לחילוץ ולהצלה של חיות בר בכל רחבי הארץ. בעלי חיים פצועים, חולים או צעירים מקבלים טיפול רפואי ועוברים תהליך של שיקום, שבסופו הם משוחררים לטבע.
מתקני העמותה באלישמע כוללים מרפאה, חדר ניתוח, רנטגן, מעבדה, חדרי בידוד למחלות מידבקות, חדרי אשפוז ומתחמי אקלום. את מרפאת העמותה מנהל ד"ר עומר לוי.
העמותה מתמחה בחילוצים מורכבים של יונקים גדולים (תנים, שועלים, דורבנים, חזירי בר) ושל עופות מים גדולים כגון שקנאים וחסידות בבריכות ובמאגרי מים.
פעילות העמותה מבוססת על תרומות בלבד והיא אינה מקבלת מימון ממשלתי. חלק ניכר מהעבודה במקום מבוצע על ידי מתנדבים.
העמותה פועלת להעמקת הידע הציבורי בנושא שמירת הטבע ובעלי החיים, ועובדת בשיתוף פעולה עם רשות הטבע והגנים ועם בית החולים לחיות בר.
ראו גם

בית החולים לחיות בר
חוות בולוטין
המרכז הארצי להצלת צבי ים
הערות שוליים

↑  הקמת מיתחם בידוד
↑  חילוץ שקנאי במאגר ויקר
ערך זה הוא קצרמרבנושא ישראל. אתם מוזמנים לתרום לוויקיפדיה ו.
בוגדן פלאניץ'

בוגדן פלאניץ' (בסרבית קירילית: Богдан Планић; נולד ב-19 בינואר 1992) הוא כדורגלן סרבי, המשחק בעמדת הבלם בשבאב אל-אהלי דובאי מליגת העל של איחוד האמירויות הערביות.
קריירת מועדונים

פלאניץ' נולד בטיטובו אוזיצ'ה שביוגוסלביה לשעבר (כיום אוזיצ'ה בסרביה), והחל לשחק בזלטיבור בקאייטינה בליגה האזורית שבמולדתו, בטרם עבר ב-2011 לקבוצת ליגת העל הסרבית סלובודה אוזיצ'ה. כשנה לאחר מכן עבר לז'רקובו. בקיץ 2012 חתם בג'דינסטבו אוז'יצה.
ב-2013 חתם פלאניץ' ב-OFK בלגרד הסרבית, ולאחר שהצטיין במדיה ונבחר להרכב העונה לעונת 2013/2014, עבר ביולי 2014 לכוכב האדום בלגרד. לאחר שלא הצליח להתבלט ומיעט להופיע במדי הקבוצה, חזר כעבור חצי שנה בלבד ל-OFK בלגרד.
ביולי 2016 חתם פלאניץ' על חוזה לשנתיים וחצי בוויבודינה נובי סאד. בסוף עונת 2016/17 נבחר שוב להרכב העונה.
באוגוסט 2017, עבר פלאניץ' לשחק מחוץ לסרביה וחתם בסטיאווה בוקרשט הרומנית, בה הפך לאחד מהשחקנים הבולטים ואף שימש לסירוגין גם כקפטן. באותה עונה השתתף עם קבוצתו הרומנית בשלב הבתים של הליגה האירופית, בו היא הוגרלה לשחק בבית ז' ביחד עם ויקטוריה פלזן, לוגאנו והפועל באר שבע וגם העפילה לשלב 32 האחרונות.
ב-6 בספטמבר 2020, פלאניץ' חתם על חוזה לשלוש שנים במכבי חיפה מליגת העל הישראלית. את הופעת הבכורה בכרמל ערך במסגרת מוקדמות הליגה האירופית ב-17 בספטמבר, בניצחון 2–1 על קאיראט אלמטי הקזחית. את הופעת הבכורה בליגת העל ערך ב-2 בנובמבר בתיקו 2–2 מול מכבי תל אביב. את שער הבכורה כבש ב-22 בדצמבר בניצחון קבוצתו 3–0 על בני יהודה תל אביב. בסוף עונת 2020/21 זכה עם מכבי חיפה באליפות הראשונה של הקבוצה לאחר עשר שנים. בעונה לאחר מכן השתתף עם הקבוצה בשלב הבתים של הקונפרנס ליג, בו היא הוגרלה לשחק בבית ה' ביחד עם פיינורד, סלביה פראג ואוניון ברלין, וסיימה במקום הרביעי. את העונה סיים עם זכייה באליפות ליגת העל בפעם השנייה ברציפות, באלוף האלופים ובגביע הטוטו. ב-24 באוגוסט 2022 העפיל עם מכבי חיפה לליגת האלופות בפעם השלישית בתולדות המועדון לאחר ניצחון על הכוכב האדום בלגרד, בה שיחק בעברו.
ב-26 באוגוסט 2022, ימים ספורים לאחר ההעפלה לליגת האלופות עם מכבי חיפה, חתם פלאניץ' בשבאב אל-אהלי דובאי מליגת העל של איחוד האמירויות הערביות, על חוזה לשלוש שנים.
נבחרת סרביה

לפלאניץ' 2 הופעות במדי נבחרת סרביה עד גיל 21, משני משחקי ידידות שנערכו במאי 2014 מול הנבחרות הצעירות של ישראל ושל אוסטריה, מולם נכנס כמחליף.
תארים > קבוצתיים

הגביע הרומני: 2019/2020
אליפות ליגת העל: 2020/2021, 2021/2022
אלוף האלופים: 2021
גביע הטוטו (ליגת הל): 2021/2022
תארים > אישיים

נבחרת העונה בליגת העל הסרבית: 2013/2014, 2016/2017
נבחרת העונה בליגת העל הרומנית: 2017/2018
הערות שוליים

↑  SLS: Đurđević igrač sezone, Nikolić najbolji trener!, Radio Televizija BN
↑  Becali confirmă transferul lui Planic: ”A semnat deja!”, www.digisport.ro (ברומנית)
↑  דורון בן דור, ‏העוגן החדש: פלאניץ' חתם רשמית במכבי חיפה, באתר ONE‏, 6 בספטמבר 2020
↑  שלמה וייס‏, עוזב את מכבי חיפה: אל אהלי הודיעה על החתמת בוגדן פלאניץ', באתר וואלה, 26 באוגוסט 2022
↑  Oslabljeni "orlići" poraženi od Izraela, soskanal.net, ‏24 במאי 2014
↑  Austrija – Srbija 2:2 (1:2) (do 21 god), soskanal.net, ‏30 במאי 2014
אצטדיון קסטלאו

| --- | --- |

 כינוי:  קסטלאו
 מיקום:  פורטלזה, סיארה, ברזיל
 קואורדינטות:  3°48′26″S 38°31′21″W﻿ / ﻿3.807267°S 38.522481°W﻿ / -3.807267; -38.522481
 אבן יסוד:  1969
 תקופת הפעילות:  11 בנובמבר 1973 – הווה (51 שנים)
 בעלים:  סיארה 
 מפעיל:  סיארה 
 משטח:  דשא
 אדריכל:  חוזה ליברל דה קסטרו, ארנסט גרהרד בורמן, רגינלדו רנג'ל מנדס, מרסיליו דיאס דה לונה, איבן דה סילבה בריטו
 קבוצות:  מועדון ספורט סיארה מועדון ספורט פורטלזה
 מושבים:  63,903
 ממדי משטח:  אורך: 110 מ'   רוחב: 75 מ'
 he
 
אצטדיון גוברנדור פלאסידו קסטלו (פורטוגזית: Estádio Governador Plácido Castelo), הידוע גם כאצטדיון קסטלאו (Estádio Castelão), הוא אצטדיון כדורגל, הממוקם בעיר פורטלזה שבברזיל. האצטדיון משמש כמגרשה הביתי של קבוצות מועדון ספורט סיארה ומועדון ספורט פורטלזה, ומסוגל לקלוט 63,903 צופים למשחק. האצטדיון שוּתף באירוח משחקי מונדיאל 2014.
היסטוריה

אצטדיון קסטלאו נחנך ב-11 בנובמבר 1973, במשחק דרבי בין קבוצות סיארה ופורטלזה שהסתיים בתוצאה 0-0. המשחק הרשמי הראשון באצטדיון נערך ב-18 בנובמבר 1973, בו גברה קבוצת סיארה על ויטוריה בתוצאה 0-1.
במאי 2000 הוציאה לפועל ממשלת מדינת סיארה תוכנית לשדרוג האצטדיון. העבודות חולקו לשלושה שלבים, והחלו ב-16 במאי 2001. השלב הראשון כלל בין היתר חידוש תעלות הניקוז, ושל המעברים ביציעים. השלב השני של העבודות החל ב-20 ביולי 2001, וכלל את חיזוק מבנה האצטדיון. השלב השלישי כלל את שדרוג מערכות החשמל, המתקנים ההידראולים והאלקטרונים.
משחק החניכה של האצטדיון המחודש התקיים ב-23 במרץ 2002, בו גברה נבחרת ברזיל על נבחרת יוגוסלביה בתוצאה 0-1. את השער לברזיל כבש לואיזו.
האצטדיון נבחר להיות אחד מ-12 האצטדיונים שייקחו חלק באירוח משחקי גביע הקונפדרציות 2013 ומונדיאל 2014, ועל כן עבר שדרוג נוסף במטרה להתאים אותו לתקנים בינלאומיים. השדרוג כלל בין היתר בנייה מחודשת של המפלס התחתון קרוב לכר הדשא, הקמת תאי VIP, חידוש הגג והמעטפת החיצונית של האצטדיון והקמת מרכז תקשורת.